1. მაქვს მიმდინარე გრანტი. ეს ხელს ხომ არ შემიშლის, რომ მონაწილეობა მივიღო კონკურსში?

პასუხი: არ შეგიშლით, თქვენ გაქვთ უფლება მიიღოთ მონაწილეობა კონკურსში.

1. რა ითვლება პროექტის დაწყების თარიღად?

პასუხი: პროექტის დაწყების თარიღი არის ხელშეკრულების დადების დღე.

1. დაცული მაქვს პალინოლოგიაში, შემიძლია თუ არა მენტორად ავიყვანო არქეოლოგი?

პასუხი: მენტორის მონაცემები უნდა შეესაბამებოდეს, ერთის მხრივ, ფონდის მოთხოვნებს, ხოლო მეორეს მხრივ მისი კომპეტენცია უნდა შეესაბამებოდეს პროექტის განხორციელების ამოცანებს.

1. უცხოელი კონსულტანტის შემთხვევაში რა დოკუმენტების წარმოდგენაა საჭირო?

პასუხი: ამ შემთხვევაში საჭირო გახდება მისი თანხმობა და CV. აგრეთვე, თუ მისი მონაცემები (სამეცნიერო ხარისხით მითითებით) არის განთავსებული უნივერსიტეტის ან კვლევითი დაწესებულების ოფიციალურ ვებგვერდზე, საკვარისია ლინკის მითითება თუ არა, მაშინ ცნობა სამსახურიდან და დიპლომის ასლი

1. შეიძლება თუ არა, რომ დისერტაციის სამეცნიერო ხელმძღვანელი იყოს მენტორი.

პასუხი: შეიძლება.

1. თუ პროექტის მიხედვით დაგეგმილი მივლინება საზღვარგარეთ, მინდა სხვა დროს გადავიტანო, კერძოდ, სხვა საანგარიშო პერიოდში წავიდე. როგორ მოვიქცე?

პასუხი : ამის შესახებ უნდა აცნობოთ ფონდს შესაბამისი საანგარიშო პერიოდის დაწყებამდე.

1. ინგლისური ტექსტის (და საერთოდ ტექსტების) რედაქტირებისთვის ხარჯები საიდან გავიღოთ?

პასუხი : ასეთ შემთხვევაში თქვენ ხარჯები უნდა დაფაროთ თქვენი სტიპენდიიდან ან პროექტში ჩართოთ დამხმარე პერსონალი, რომელიც დაგეხმარებათ.

1. დისერტაცია დაცული მაქვს,მაგრამ ვერ მოესწრო დიპლომის აღება. როგორ მოვიქცე?

პასუხი : საკმარისი იქნება ცნობის წარმოდგენა..

1. შეიძლება თუ არა უცხოეთში კონფერენციის თარიღთან დაკავშირებით ცვლილება მოვახდინოთ ბიუჯეტში? როგორ ვიქცევით ამ შემთხვევაში?

პასუხი: ამ შემთხვევაში ფონდს წინასწარ ანუ საანგარიშო პერიოდის დაწყებამდე უნდა აცნობოთ პრობლემის თაობაზე.

1. როგორ დაფინანსდება წიგნის გამოცემა?

პასუხი: წიგნის გამოცემა არ არის გათვალისწინებული ამ კონკურსის პირობებით.

1. როგორ ხდება პროექტის შეფასება?

პასუხი: პროექტს აფასებს კომისია,რომელიც დაკომპლექტებულია სხვადასხვა დარგის სპეციალისტებით.

1. დასაშვებია თუ არა,რომ უცხოელი კონსულტანტი იყოს ემერიტუსი?

პასუხი: დასაშვებია, ის უნდა წარმოადგენდეს სამეცნიერო/აკადემიურ პერსონალს

1. პროგრამაში მითითებულია პროექტის განხორციელებისათვის საჭირო სამუშაო საათების სიდიდე-1760, ვინ ამოწმებს ამას?

პასუხი: ეს ინფორმაცია არის განკუთვნილი თქვენთვის და აქვს სარეკომენდაციო ხასიათი.

1. შეიძლება თუ არა,რომ საბოლოო შედეგი გამოიცეს არა უცხოურ, არამედ ორენოვან ქართულ რეფერირებად ჟურნალში

პასუხი: შეიძლება.

1. 16. ანაზღაურებადია თუ არა კონსულტანტის სამუშაო?

პასუხი: არა.

1. 17. პროექტი ინტერდისციპლინარულია.შესაძლებელია თუ არა მენტორი იყოს არა კონკრეტულად ჩემი სპეციალობიდან, არამედ მომიჯნავე თემატიკიდან?

პასუხი: შესაძლებელია

1. ჩემი პროექტის თემატიკა არარის ზუსტად მითითებული კლასიფიკატორში, როგორ მოვიქცეთ?

პასუხი: თქვენ შეგიძლიათ მიუთითოთ კლასიფიკატორიდან მონათესავე ქვემიმართულება, ხოლო საპროექტო წინადადებაში ზუსტად ჩაწეროთ თქვენთვის საჭირო ქვემიმართულება საკვანძო სიტყვების გრაფაში.

1. კონსულტანტი შეიძლება იყოს ერთზე მეტი?

პასუხი: არა

1. 20. სსიპ-ის შემთხვევაში წესდების წარმოდგენა აუცილებელია?

პასუხი: სსიპ-ის შემთხვევაში წესდება არ არის საჭირო.

1. დამხმარე პერსონალის დაკონკრეტება საჭიროა თუ არა?

პასუხი: არ არის საჭირო.

1. პროგრამა და პირობებში წერია,რომ საჭიროა თანხმობის წერილი მატერიალურ -ტექნიკური ბაზის უფასო სარგებლობაზე, რას ნიშნავს ეს?

პასუხი: ეს ეხება არამასპინძელ ორგანიზაციას , თუ იყენებთ მის მატერიალურ ტექნიკურ ბაზას და ასეთი ცნობის წარმოდგენა აუცილებელია.

1. საკანცელარიო ხარჯები თუ ფინანსდება?

პასუხი: ეს ხარჯები ბიუჯეტში არარის გათვალისწინებული, ამიტომ შეგიძლიათ ისინი გასწიოთ თქვენი სტიპენდიიდან.

1. სტატიის ხარჯები თუ ფინანსდება?

პასუხი: ეს ხარჯები ბიუჯეტში არარის გათვალისწინებული, ამიტომ შეგიძლიათ ისინი გასწიოთ თქვენი სტიპენდიიდან.